अंबिका सोनी

अंबिका सोनी (जन्म १३ नोव्हेंबर १९४२) ह्या भारतीय राष्ट्रीय काँग्रेसशी संबंधित भारतीय राजकारणी आहे. त्यांनी माहिती आणि प्रसारण मंत्री म्हणून काम केले होते. त्या राज्यसभेत पंजाब राज्याचे प्रतिनिधित्व करणाऱ्या खासदार होत्या.

प्रारंभिक जीवन 
अविभाजित पंजाबमधील लाहोर येथे १९४२ मध्ये भारतीय नागरी सेवा अधिकारी आणि गोव्याचे लेफ्टनंट गव्हर्नर नकुल सेन वाधवा व इंदू वाधवा यांच्या पोटी सोनींचा जन्म झाला. त्यांची आई इंदू वाधवा या गृहिणी होत्या.

अंबिकाने वेल्हॅम गर्ल्स स्कूल, नवी दिल्ली येथे शिक्षण घेतले आणि दिल्ली विद्यापीठाच्या इंद्रप्रस्थ कॉलेजमधून एमए (ऑनर्स) केले. त्यानंतर अलायन्स फ्रँकेइस, बँकॉक येथून डिप्लोमा सुपीरिओर एन लॅंग्यू फ्रँकेइस आणि हवाना विद्यापीठातून (क्युबा) स्पॅनिश कला आणि साहित्यात पोस्ट-ग्रॅज्युएट डिप्लोमा केला. 

१४ ऑक्टोबर १९६१ ला, वयाच्या १९ व्या वर्षी, अंबिकाने उदय सोनी, भारतीय परराष्ट्र सेवेतील अधिकारी, सोबत लग्न केले.

राजकीय कारकीर्द 
अंबिका सोनी यांनी १९६९ मध्ये त्यांच्या राजकीय कारकिर्दीला सुरुवात व इंदिरा गांधींच्या काँग्रेस पक्षात सामील झाल्या. भारताच्या फाळणीच्या वेळी जेव्हा तिचे वडील अमृतसरचे जिल्हाधिकारी म्हणून तैनात होते तेव्हापासून सोनी गांधींच्या जुन्या कौटुंबिक मैत्रिणी होत्या आणि त्यांनी जवाहरलाल नेहरूंसोबत खूप जवळून काम केले होते.  १९७५ मध्ये तिची भारतीय युवक काँग्रेसच्या अध्यक्षपदी निवड झाली आणि संजय गांधींसोबत त्यांनी जवळून काम केले.  १९९८ मध्ये त्या अखिल भारतीय महिला काँग्रेसच्या अध्यक्षा झाल्या. १९९९-२००६ पर्यंत त्या अखिल भारतीय काँग्रेस कमिटीच्या सरचिटणीस होत्या.

मार्च १९७६ मध्ये सोनी पहिल्यांदा राज्यसभेत निवडून आल्या. नंतर त्या जानेवारी २००० मध्ये पुन्हा निवडून आल्या. पुढे, त्या जुलै २००४ मध्ये आणि पुन्हा जुलै २०१० आणि जुलै २०१६ मध्ये निवडून आल्या.

 जानेवारी 2000 - फेब्रुवारी 2004
 सदस्य, सार्वजनिक उपक्रम समिती
 सदस्य, नागरी विमान वाहतूक मंत्रालयाच्या सल्लागार समिती
 फेब्रुवारी 2000 - 2001
 सदस्य, संरक्षण समिती
 मे 2000 - जून 2003
 सदस्य, सभागृह समिती
 जानेवारी 2002 - डिसेंबर 2003
 सदस्य, परिवहन, पर्यटन आणि संस्कृती समिती
 जानेवारी 2003 - फेब्रुवारी 2004
 सदस्य, गृह व्यवहार समिती
 ऑगस्ट 2004 - जानेवारी 2006
 सदस्य, परिवहन, पर्यटन आणि संस्कृती समिती
 ऑक्टोबर 2004 - जानेवारी 2006
 सदस्य, पर्यावरण आणि वन मंत्रालयाच्या सल्लागार समिती
 मार्च 2005 - जानेवारी 2006
 सदस्य, पोस्ट-ग्रॅज्युएट इन्स्टिट्यूट ऑफ मेडिकल एज्युकेशन अँड रिसर्च, चंदीगड
 डिसेंबर 2012 - मे 2014
 सदस्य, परराष्ट्र व्यवहार समिती
 सदस्य, संरक्षण मंत्रालयासाठी सल्लागार समिती
 मे 2013 - मे 2014
 सदस्य, लोकलेखा समिती
 सप्टेंबर 2014 - मे 2019
 सदस्य, संरक्षण समिती
 जुलै 2018 - फेब्रुवारी 2019
 सदस्य, प्राचीन स्मारके आणि पुरातत्व स्थळे आणि अवशेष (सुधारणा) विधेयक, 2018 वर राज्यसभेची निवड समिती
 जुलै 2019 नंतर
 सदस्य, पोस्ट-ग्रॅज्युएट इन्स्टिट्यूट ऑफ मेडिकल एज्युकेशन अँड रिसर्च, चंदीगड
 सप्टेंबर 2019 नंतर
 सदस्य, वित्त समिती
 ऑक्टोबर 2019 नंतर
 सदस्य, सांस्कृतिक आणि पर्यटन मंत्रालयाच्या सल्लागार समिती
 29 जानेवारी 2006 - 22 मे 2009
 पर्यटन मंत्री आणि सांस्कृतिक मंत्री
 22 मे 2009 - 27 ऑक्टोबर 2012
 माहिती आणि प्रसारण मंत्री

संदर्भ 

२०व्या शतकातील भारतीय राजकारणी
स्त्री चरित्रलेख
इ.स. १९४२ मधील जन्म
भारतीय राष्ट्रीय काँग्रेस पक्षातील राजकारणी